Niklas Landin glæder sig til eventyret i Aalborg Håndbold, og U11- og U13-spillerne i Støvring Håndbold-klub glæder sig til at se den kendte målmand på tæt hold i Aalborg.

Mandag blev det afsløret, at Aalborg Håndbold henter den nykårede ”Verdens Bedste Håndboldspiller”, Niklas Landin, på en kontrakt til 2027. Han skal tiltræde i klubben næste sommer. Og hovedpersonen ser frem til at komme til Aalborg. - Det er kæmpestort. Vi er superglade for beslutningen, og at det nu er kommet ud. At vi kan se frem til en fremtid i Aalborg, det ser vi som familie også utrolig meget frem til, siger Niklas Landin, der spiller i Kiel og også glæder sig til at få sluttet ordentligt af dernede. Mere tid sammen med konen At han skifter til Aalborg har, udover de sportslige ambitioner han kan få opfyldt, når han kommer til at være på hold med spillere som Aron Palmarsson, Mikkel Hansen, norske Kristian Bjørnsen og svenske Jesper Nielsen, også en del med familien at gøre. - At vi kan se frem til en fremtid i Aalborg, det ser vi som familie også utrolig meget frem til. Og min kone glæder sig også til, at der ikke er helt så mange lange busture, der tager to til tre dage. Det bliver skønt følelsesmæssigt at få lidt flere dage i ugen, siger Niklas Landin. Han glæder sig til at begynde i Aalborg, og hos U11- og U13-spillerne i Støvring Håndbold Klub var der til mandagens træning begejstring over, at superstjernen fra næste sommer kan opleves på helt tæt hold. Se de unge spilleres umiddelbare reaktioner her: